Stesen Komuter Pelabuhan Klang

Stesen Komuter Pelabuhan Klang (bahasa Inggeris: Port Klang Komuter station) ialah stesen kereta api komuter di Pelabuhan Klang, Selangor, Malaysia. Stesen ini merupakan stesen yang menyediakan perkhidmatan Laluan Pelabuhan Klang dalam rangkaian Laluan KTM Pantai Barat yang telah dibuka pada 14 Ogos 1995. Ia terletak di antara Stesen Komuter Jalan Kastam dan dimiliki sepenuhnya oleh Keretapi Tanah Melayu Berhad. Ciri-ciri stesen Perkhidmatan Stesen Komuter Pelabuhan Klang menyediakan perkhidmatan kereta api komuter Laluan Pelabuhan Klang yang terkandung dalam rangkaian Laluan KTM Pantai Barat. Perkhidmatan kereta api itu dikendalikan sepenuhnya oleh Keretapi Tanah Melayu Berhad (KTMB). Melalui Laluan KTM Komuter Pelabuhan Klang, stesen ini menyediakan perkhidmatan kereta api merangkumi; Hari bekerja (Isnin–Jumaat) 22 buah perlepasan dari stesen Kuala Lumpur Sentral ke stesen Pelabuhan Klang 20 buah perlepasan dari stesen Pelabuhan Klang ke Kuala Lumpur Sentral 2 buah perlepasan dari stesen Pelabuhan Klang ke stesen Sentul 1 buah perlepasan dari stesen Sentul ke stesen Pelabuhan Klang Hari minggu (Sabtu–Ahad) dan cuti umum 20 buah perlepasan dari stesen Kuala Lumpur Sentral ke stesen Pelabuhan Klang 20 buah perlepasan dari stesen Pelabuhan Klang ke Kuala Lumpur Sentral 1 buah perlepasan dari stesen Pelabuhan Klang ke stesen Sentul 1 buah perlepasan dari stesen Sentul ke stesen Pelabuhan Klang Lokasi stesen Stesen ini terletak di bandar Pelabuhan Klang dalam Daerah Klang, Selangor. Mercu tanda yang berada serantau dengan stesen termasuk: Balai Polis Pelabuhan Klang Pos Malaysia Pelabuhan Klang Terminal Penumpang South Port Terminal Pelabuhan Asal Niaga Terminal Bas Pelabuhan Klang Klinik Kesihatan Pelabuhan Klang Kesalinghubungan Hentian bas yang paling hampir dengan stesen komuter Pelabuhan Klang ialah hentian Terminal Pelabuhan Klang (BD344). Di hentian ini, terdapat perkhidmatan bas: Causeway Link: P701 (ke Kota Raya, Kuala Lumpur) T705 (ke Bandar Sultan Suleiman) T706 (ke Telok Gong) Rujukan